stanford-oval/wikipedia huggingface dataset:
טקס פרסי גראמי ה-65
זוכים ומועמדים > פרסים מיוחדים

איש השנה של MusiCares: ברי גורדי וסמוקי רובינסון
פרס מפעל חיים: הסופרימס, נירוונה, מא רייני, נייל רוג'רס, אן וילסון וננסי וילסון, בובי מקפרין וסליק ריק
פרס האימפקט העולמי: ד"ר דרה
השיר הטוב ביותר לשינוי חברתי: "בראיי" – שרווין האג'יפור
שיאני זכיות ומועמדויות > זכיות

2 זכיות: ביונסה ומאווריק סיטי מיוזיק
3 זכיות: ברנדי קרלייל, קירק פרנקלין, קנדריק לאמאר ובוני רייט
2 זכיות: ג'רמי האצ'ר, טוביאס ג'סו ג'וניור, סמארה ג'וי, רנדי מריל, וילי נלסון, יאניק נזה-סגין, אוזי אוסבורן, הארי סטיילס, דה-דרים ווט לג
שיאני זכיות ומועמדויות > מועמדויות

9 מועמדויות: ביונסה
8 מועמדויות: קנדריק לאמאר
7 מועמדויות: אדל וברנדי קרלייל
6 מועמדויות: מרי ג'יי בלייג', פיוצ'ר, די ג'יי חאלד, רנדי מריל, הארי סטיילס ודה-דרים
5 מועמדויות: דוג'ה קאט, סרבן גניאה, ג'יי-זי, ליזו, מאווריק סיטי מיוזיק ויאניק נזה-סגין
4 מועמדויות: אבבא, ביץ' נוייז, בוי-1דה, לאקי דיי, ד'מייל, דרייק, טום אלמהירסט, H.E.R., קיד הרפון, ג'רמי האצ'ר, סטיב לייסי, מירנדה למברט, מישל מנצ'יני, מני מרוקין, אוזי אוסבורן, בוני רייט, כריסטופר סטיוארט וטיילור סוויפט
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | עיצוב ההפקה הטוב ביותר לספיישל וראייטי | חוליו הימדה וקריסטן מרלינו | מועמדות |  |
| 2024 | פרס אמי האמנותי | עיצוב/ניהול התאורה הטוב ביותר בספיישל וראייטי | נואה מיץ, אנדי אוריילי, פטריק בוזר, ריאן טנקר, מדיגן סטלי, בריאן קלנדר, ארין אנדרסון, וויל גוסט, מתיו קוטר, טרנס הו וגאי ג'ונס | מועמדות |  |
| 2024 | פרס אמי האמנותי | מיקס הסאונד הטוב ביותר בסדרת וראייטי או ספיישל | תומאס הולמס, ג'ון האריס, אריק שילינג, ג'פרי פיטרסון, רון ריבס, מייק פארקר, אנדרס ארנגו, אריק ג'ונסטון, כריסטיאן שרדר, כריסטיאן פדרגון, חואן פבלו ולסקו ואהרון וול | מועמדות |  |
הערות שוליים

↑  Air Date For 2023 GRAMMYs Announced: Taking Place On Feb. 5 In Los Angeles; GRAMMY Nominations To Be Announced Nov. 15, 2022, פרסי הגראמי, ‏14 ביולי 2022
↑  New Categories For The 2023 GRAMMYs Announced: Songwriter Of The Year, Best Video Game Soundtrack, Best Song For Social Change & More Changes, פרסי הגראמי, ‏9 ביוני 2022
↑  The 2023 GRAMMY Awards Premiere Ceremony To Feature Performances From Carlos Vives, Samara Joy, Madison Cunningham, Arooj Aftab & More; Presenters Include Babyface, Jimmy Jam, Malcolm-Jamal Warner & Others, פרס גראמי, ‏27 בינואר 2023
↑  "2023 GRAMMYs Performers Announced: Bad Bunny, Lizzo, Sam Smith, Steve Lacy, Mary J. Blige & More Confirmed". www.grammy.com. נבדק ב-2023-01-25.
↑  "Harry Styles To Perform At The 2023 GRAMMYs". www.grammy.com. נבדק ב-30 בינואר 2023. {{cite web}}:  (עזרה)
↑  "Grammys: Loretta Lynn, Christine McVie, Takeoff to Be Honored During In Memoriam". The Hollywood Reporter. נבדק ב-1 בפברואר 2023. {{cite web}}:  (עזרה)
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
| פרס גראמי |
| --- | --- | --- |
קטגוריות • מועמדים לגראמי • שיאים • מיקומים • זוכי אמי, גראמי, אוסקר וטוני
| פרסים מיוחדים | פרס אגדה חיה • מפעל חיים • פרס הנאמנים • פרס גראמי להצטיינות מיוחדת/טכני • היכל התהילה • איש השנה של MusiCares |  |
| שנת טקס | 1959 (מאי • נובמבר) • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| ערכים קשורים | מוזיאון גראמי |  |
פרס גראמי • האקדמיה להקלטה   אלבום השנה • הקלטת השנה • שיר השנה • תגלית השנה
לנצ'חותי

| --- | --- |
תיאטרון לנצ'חותי
תיאטרון לנצ'חותי
 מדינה:  גאורגיה גאורגיה
 מחוז:  גוריה
 נפה:  נפת לנצ'חותי
 חבל ארץ:  גוריה
 שפה רשמית:  גאורגית 
 גובה:  25 מטרים
 אוכלוסייה:  ‏
  ‑ בעיירה:  6,237 (2023)
 קואורדינטות:  42°05′15″N 42°02′10″E﻿ / ﻿42.0875°N 42.036111111111°E﻿ / 42.0875; 42.036111111111 
 אזור זמן:  UTC +4
 https://lanchkhuti.gov.ge/
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור לנצ'חותי(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור לנצ'חותי(למפת גוריה רגילה) אוזורגתי צ'וחטאורי אורקילנצ'חותי(למפת גוריה מוגדלת) אוזורגתי צ'וחטאורי אורקילנצ'חותי  he tabBackground:;tabBorder:#aaa;defaultTab:0;
 
לַנצ'חוּתי (בגאורגית: ლანჩხუთი) היא עיירה בחבל גוריה שבמערב גאורגיה; העיירה מהווה מרכז מנהלתי של נפת לנצ'חותי שבצפון-מערב המחוז.
גאוגרפיה

לנצ'חותי ממוקמת במישור קולכתי, בגובה 25 מטר מעל פני הים; בשנת 2014 אוכלוסיית העיירה מנתה 6,395 נפש.
לנצ'חותי מרוחקת ב-42 קילומטרים מהעיר פותי שמצפון-מערבהּ, ב-64 קילומטרים מהעיר כותאיסי שמצפון-מזרחהּ וב-85 קילומטרים מהעיר בתומי שמדרום-מערבהּ.
לנצ'חותי מקושרת לבתומי על ידי קו הרכבת סמטרדיה-בתומי; בלנצ'חותי יש תחנת רכבת בקו זה.
בלנצ'חותי עובר הכביש ס-12 (ს-12), שמשתרע מסמטרדיה שבדרום-מערב אימרתי עד הכפר סופסה שלחוף הים השחור בצפון-מערב גוריה; הכפר נכלל בנפת לנצ'חותי.
האקלים בלנצ'חותי סובטרופי לח. הטמפרטורה הממוצעת של החודש הקר ביותר, ינואר היא 4,2 מעלות; הטמפרטורה הממוצעת של החודש החם ביותר, יולי, היא 23 מעלות. הממוצע השנתי של המשקעים בלנצ'חותי הוא 1,980 מילימטרים.
בלנצ'חותי פועלים מפעלי מזון לייצור מוצרי בשר וחלב, מפעל לעיבוד תה, בית חרושת לשימורים ובית חרושת ללבנים ורעפים.
בלנצ'חותי פועלים שלושה בתי-ספר ציבוריים, ספרייה, מוזיאון ותיאטרון; בעיירה יוצאים לאור שני עיתונים: "לַנצ'חוּתי+" ו"הוֹ דַה אַרַה" (מילולית: "כן ולא").
בלנצ'חותי פועל מועדון הכדורגל "גוּריַה 2000", שנוסד בשנת 1924 תחת השם "קימי". בתקופת השלטון הסובייטי, בעונת 1987, קבוצת "גוריה" לנצ'חותי הופיעה בליגת העל של ברית המועצות; לנצ'חותי הוא היישוב הקטן ביותר בכל הזמנים, שנציגו הצליח להעפיל למפעל זה.
מעונת 2014-2013 קבוצת "גוריה 2000" לנצ'חותי משחקת בליגת העל הגאורגית (אחרי הפסקה של 14 שנה). בשנת 2012 החלו עבודות לחידוש האצטדיון של הקבוצה; בינתיים, היא מארחת את משחקיה באצטדיון "צֵ'לֵה אַרֵנַה" שבעיר כובולתי, אשר יכול להכיל 6,000 צופים.
ללנצ'חותי יש ברית ערים תאומות עם העיירה קודי שבמדינת ויומינג (ארצות הברית).
ליל מוזי

| --- | --- |

 לידה:  25 בינואר 2002 (בן 22) ארצות הברית מאונטלייק טראס, וושינגטון
 שם לידה:  Lathan Moses Stanley Echols 
 שם במה:  Lil Mosey 
 מוקד פעילות:  ארצות הברית 
 תקופת הפעילות:  מ-2016
 מקום לימודים:  Mountlake Terrace High School, Shorecrest High School 
 עיסוק:  זמר, ראפר, כותב שירים
 סוגה:  פופ, היפ הופ, רגאטון
 שפה מועדפת:  אנגלית 
 כלי נגינה:  שירה
 חברת תקליטים:  אינטרסקופ רקורדס
 lilmosey.com
 פרופיל ב-IMDb
 
לתן מוזס אקולס (באנגלית: Lathan Moses Echols; נולד ב-25 בינואר 2002), הידוע בשם הבמה ליל מוזי (Lil Mosey), הוא ראפר, זמר וכותב שירים אמריקאי. שירו המצליח ביותר מבחינה מסחרית, "Noticed", הגיע למקום 80 בבילבורד הוט 100. אלבום הבכורה שלו, "Northsbest", יצא לאור בלייבל אינטרסקופ רקורדס בשנת 2018.
ביוגרפיה

ליל מוזי נולד במאונטלייק טראס, וושינגטון.
בשנת 2016, ליל מוזי הוציא באופן עצמאי את השיר הראשון שכותרתו "Off White" בשירות הזרמת המוזיקה סאונדקלאוד.
אחרי השיר הזה הוא הוציא שירים נוספים לסאונדקלאוד כולל את השירים שלו "So Bad", "Been On" ו-"2Paid".
ב־13 בנובמבר 2016 ליל מוזי התחרה ב - Coast 2 Coast והגיע למקום הרביעי.
במהלך שנת 2018 השתתף בסבב הופעות ביחד עם YBN Cordae.
דיסקוגרפיה > אלבומים

| שם | תאריך יציאה | דירוג במצעדים | הערות נוספות |
| --- | --- | --- | --- |
| Northsbest | 19 באוקטובר 2018 |  מקום 29 בבילבורד 200  167 באולטראטופ (בלגיה)  מקום 20 במצעד האלבומים הקנדי  35 בדנמרק  96 בהולנד  16 בנורווגיה  26 בשוודיה | חברת תקליטים: אינטרסקופ רקורדס |
| Certified Hitmaker | 8 בנובמבר 2019 |  מקום 12 בבילבורד 200  מקום 91 במצעדי ה-ARIA  מקום 130 באולטראטופ (בלגיה)  מקום 8 במצעד האלבומים הקנדי  מקום 32 בהולנד  מקום 15 בנורווגיה  מקום 45 בשוודיה  מקום 67 במצעד האלבומים הבריטי | חברת תקליטים: אינטרסקופ רקורדס |
הערות שוליים

↑  The Hot 100, Billboard, ‏3 בנובמבר 2018 (באנגלית)
| --- | --- |
בקרת זהויות :  ISNI: 0000 0004 7850 9384  LCCN: no2020101442  MusicBrainz: 330e00e4-7991-4b47-b2be-3881aa5afed6  VIAF: 6761159941688425440006   WorldCat (עם VIAF): 6761159941688425440006 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ליל כוכבים

| --- | --- |

 מידע כללי
 צייר:  וינסנט ואן גוך 
 תאריך יצירה:  1889 
 טכניקה וחומרים:  שמן על בד
 ממדים בס"מ
 רוחב:  92.1 ס״מ 
 גובה:  73.7 ס״מ 
 נתונים על היצירה
 זרם אמנותי:  פוסט-אימפרסיוניזם 
 מספר יצירה:  472.1941 (המוזיאון לאמנות מודרנית) 
 מיקום:  המוזיאון לאמנות מודרנית, ניו יורק
 
ליל כוכבים (בהולנדית: De sterrennacht) הוא ציור שמן של הצייר ההולנדי וינסנט ואן גוך, משנת 1889. הציור, המוצג כיום במוזיאון לאמנות מודרנית שבניו יורק, הוא אחד הציורים הנודעים ביותר של ואן גוך, וזכה להתייחסויות רבות בתרבות המערבית.
תיאור

הציור "ליל כוכבים" מתאר את הנוף הנשקף מחלון חדרו של ואן גוך בסנטוריום הפסיכיאטרי שבו שהה בשל דיכאון, בעיירה הצרפתית סן רמי (Saint-Rémy) שבפרובאנס. במישור הקדמי מתוארת קבוצת עצים גבוהים דמויי ברוש, מאחוריהם משתרעת העיירה הקטנה כשבמרכזה בית עם צריח, ובאופק מופיעה שרשרת גבעות.
עיקר הציור הוא תיאור שמי הלילה, התופסים כשני שלישים משטח הבד. בשמים שיבץ ואן גוך מספר כוכבים וירח, כשכל אחד מהם מוקף בהילת אור מעגלית. ואן גוך תיאר את השמים בעזרת משיכות מכחול מלאות אימפסטו, היוצרות תחושה של תנועה. תיאור זה נסמך הן על סגנון הציור האימפרסיוניסטי - בבקשו להעניק ממשות חומרית לאור - והן על השפעת הציור הפוסט אימפרסיוניסטי - בכל הקשור לתיאור אקספרסיבי ומלא רגש.
היסטוריה

בספטמבר 1888 צייר ואן גוך את "ליל כוכבים מעל הרון". הציור מתאר את נהר הרון באזור ארל מצויר בטכניקה של משיכות מכחול מודגשות ובצבעים העתידים להופיע גם בציור "ליל כוכבים". הנושא של "ליל כוכבים" מופיע ברישום הכנה של ואן גוך הנמצא כיום ב"Kunsthalle Bremen" בברמן. את הציור יצר ואן גוך ביוני 1889. בספטמבר של אותה שנה שלח ואן גוך את רישום ההכנה אל תיאו, אחיו.
הציור בתרבות

כריכת הספר "אשמת הכוכבים" של ג'ון גרין, במהדורה העברית, עוצבה בהשראת הציור.
הציור היווה השראה לזמר דון מקליין אשר כתב את השיר "Vincent" המתחיל במילים "ליל זרוע כוכבים" (Starry, Starry Night).
הציור היווה השראה למשוררת אן סקסטון בשירה "The Starry Night" משנת 1962.
הציור הופיע על סוליות נעליה של הזמרת סינדי לאופר בעטיפה האחורית של אלבומה "She's So Unusual".
כרזת הסרט "חצות בפריז" של וודי אלן עוצבה בהשראת הציור.
"ליל כוכבים", דיו על נייר, 47x62.5 ס"מ
ליאון פיליפס

ליאון צ'ייס "רד" פיליפס (באנגלית: Leon Chase "Red" Phillips;‏ 9 בדצמבר 1890 –  27 במרץ 1958) היה עורך דין ופוליטיקאי אמריקאי מאוקלהומה, איש המפלגה הדמוקרטית, שכיהן כחבר בית הנבחרים של אוקלהומה וכמושל אוקלהומה ה-11. כמחוקק וכיושב ראש בית הנבחרים, הוא קנה לעצמו שם של מי שחסם את הצעותיהם של המושלים ויליאם מארי וא. ו. מרלנד, כולל מרכיבים של הניו דיל. כמושל, דחף פיליפס לקיצוצים חדים בתקציב, אך לא עלה ידו מלהימנע מתקציב בלתי מאוזן.
לאחר פרישתו מהחיים הפוליטיים, עבד פיליפס כעורך דין עד למותו.
ראשית חייו

ליאון פיליפס נולד בגרנט סיטי שבמיזורי לרופוס פוטנאם וברתה ויולט (לבית ברסלר) פיליפס. בילדותו עברה המשפחה לעיירה פוס שבמחוז קאסטר שבאוקלהומה. כאשר היה סטודנט באוניברסיטת אפרוורת' שבאוקלהומה סיטי, הוא למד כמורה, אך שינה את מסלול לימודיו ללימודי משפטים וב-1916 סיים לימודי תואר במשפטים באוניברסיטת אוקלהומה. באותה שנה הוא נשא לאישה את מירטל אלנברגר מהעיר נורמן, ולשניים נולדו שני ילדים.
באותה שנה התקבל פיליפס ללשכת עורכי הדין של אוקלהומה ומאוחר יותר החל להופיע בבית המשפט העליון של ארצות הברית. לאחר שירות בצבא ארצות הברית במלחמת העולם הראשונה, הוא שב לעיר אוקמה שבאוקלהומה, שם הוא המשיך בעיסוקו בעריכת דין.
קריירה פוליטית

פיליפס נבחר לבית הנבחרים של אוקלהומה שלוש פעמים, וכיהן בו בשנים 1933–1938. ב-1935 הוא כיהן כיושב ראש הבית. הוא הוביל את האופוזיציה להצעותיהם של המושלים ויליאם מארי וא. ו. מרלנד, על אף שזה האחרון סייע לו להיבחר כיושב ראש בית הנבחרים.
בבחירות למשרת מושל אוקלהומה התמודד פיליפס נגד מועמד המפלגה הרפובליקנית רוס ריזלי. הוא ניצח בבחירות, הושבע כמושל ב-9 בינואר 1939, וכיהן עד 11 בינואר 1943.
במהלך כהונתו כמושל, הואשם פיליפס בקבלת שוחד, נשפט פעמיים, אך בסופו של דבר זוכה מכל אשמה. פיליפס היה חבר בית הנבחרים המדינתי הראשון באוקלהומה שנבחר כמושל ותקופת כהונתו עמדה בסימן של הצעותיו לקיצוץ בתקציב המדינה. על אף הקיצוצים הנרחבים, התקציב שאישר מושב בית הנבחרים של 1939 היה בלתי מאוזן. היה זה התקציב האחרון שלא היה כפוף לדרישת החוקה לתקציב מאוזן, שאושרה על ידי ציבור הבוחרים ב-1941. תיקון זה של החוקה היה ביוזמתו של פיליפס.
פיליפס ראה בניו דיל כהתערבות פדרלית בענייני המדינות ונמנה עם מתנגדיו.
שנותיו האחרונות

לאחר סיום כהונתו כמושל, שב פיליפס לחוותו ליד אוקמה שבאוקלהומה, והמשיך לעסוק בעריכת דין עד יומו האחרון.
ליאון פיליפס נפטר כתוצאה מהתקף לב ב-27 במרץ 1958, בעת שהמתין ללקוח ליד משרד הדואר של העיר אוקמולגי. הוא נטמן בבית הקברות הילקרסט שבעיירה וליטקה.
הערות שוליים

1 2 3  A Century to Remember Archived 2012-09-10 at the Wayback Machine, Oklahoma House of Representatives Archived 2013-06-22 at the Wayback Machine, pp. 41-44.
↑  "OK Governor, 1938". OurCampaigns.
↑  Mullins, William H. "Great Depression". Encyclopedia of Oklahoma History and Culture, Oklahoma Historical Society.
| --- | --- |
בקרת זהויות :  GND: 1188284754  VIAF: 2098156075617753980007   WorldCat (עם VIAF): 2098156075617753980007
מאוריצ'יו בלנק

| --- | --- |

 לידה:  1848 פיטשט, ולאכיה 
 פטירה:  1929 (בגיל 81 בערך) וינה, הרפובליקה האוסטרית הראשונה 
 מדינה:  רומניה 
 מקום קבורה:  Băneasa 
 
מאוריצ'יו בלנק מנהל בנק מרמורוש, בלנק ושות' ב-1910
מאוריצ'יו (מוריץ) בלנק (ברומנית: Mauriciu Blank‏; 20 ביולי 1848 - 22 בנובמבר 1929) היה בנקאי יהודי רומני, שייסד יחד עם יעקב מרמורוש את בנק מרמורוש, בלנק ושות'. מאוריצ'יו היה אביו של אריסטידה בלנק, שירש אותו בניהול הבנק.
קורות חיים

מאוריצ'יו בלנק נולד בפיטשט, ולאכיה, הבן הבכור של לייבה בלנקו (Leiba Blanco), צאצא של משפחת יהודים ספרדים, שהגיעו לבוקרשט במאה ה-18 עם השם Derrera el Blanco. בלנק למד מסחר ופיננסים בווינה ובלייפציג וכאשר שב לרומניה ב-1863 נשכר לעבודה על ידי הבנקאי היהודי רומני יעקב מרמורוש. יעקב מרמורוש ניהל בנק, שהקים בעזרת גיסו, יעקב לבל. ב-1869 צירף מרמורוש את בלנק כשותף וב-1870, כאשר פרש, הפך בלנק למנהל הבנק. ב-1874 הבנק שינה את שמו ל"בנק מרמורוש, בלנק ושות'" ובמהרה הפך לבנק החשוב ביותר ברומניה, פרט לבנק הלאומי.
בשנת 1877, בעת מלחמת העצמאות של רומניה הבנק בניהולו של בלנק מימן את המערכה הצבאית ולאות תודה הוענקה לבלנק אזרחות רומנית
ב-1905 לאחר מות מרמורוש, הפך בלנק את הבנק לחברת מניות עם הון בסיס צרפתי, גרמני, הונגרי ורומני, שהגיע ל-125,000,000 לאי ורכש חלקים במפעלים רבים. הבנק מימן סלילת דרכים והנחת מסילות ברזל ופיתוח המסחר. מאוריצ'יו נעזר בניהול הבנק גם בבנו, אריסטידה וב-1923 היו לבנק 23 סניפים ברומניה וארבעה מחוצה לה, בפריז, בניו יורק, באיסטנבול ובווינה.
הערות שוליים

↑  ITINERARIU SEFARD DIN IMPERIUL OTOMAN IN TARILE ROMANE - Mauriciu Blank (Blanco) (1848-1929) (ברומנית)
↑  באותה תקופה יהודי רומניה היו חסרי אזרחות, אפילו אם הם, אבותיהם וסביהם נולדו ברומניה וכדי לקבל אזרחות היה צריך הפרלמנט הרומניה לאשר חוק אזרוח לכל יהודי בנפרד - רק בודדים צלחו דרך זו.
| --- | --- |
בקרת זהויות :  NLI: 987007461120105171  VIAF: 312149068392765730004   WorldCat (עם VIAF): 312149068392765730004
לוננבורג (נובה סקוטיה)

לוננבורג (באנגלית: Lunenburg) היא עיירת נמל קנדית במחוז לוננבורג, נובה סקוטיה. העיירה שוכנת על חצי אי במערב מפרת מהון, בחוף הדרומי של הפרובינציה. העיירה היא חלק מהמועצה האזורית הליפקס והיא שוכנת במרחק של כ-90 ק"מ מגבול המחוז. נכון לשנת 2016, בעיירה מתגוררים 2,263 תושבים.
בשנת 1995 הוענק לעיירה מעמד של אתר מורשת עולמית מטעם אונסק"ו.
היסטוריה

היישוב הרשמי הראשון בחצי האי שעליו שוכנת לוננבורג הוקם ב-1753, כאשר מהגרים גרמנים שווייצרים וצרפתים הובאו למקום במסגרת תוכנית בריטית קולוניאלית. במורדות הגבעה המובילה אל הנמל נבנתה אסכלה קשיחה. שמו של היישוב החדש נגזר מהשם של משפחת המלוכה של בראונזוויק-לוננבורג, שממנה יצאו מלכי בריטניה מבית הנובר. בין 1752 ל-1753 הגיעו למקום מהגרים דוברי גרמנית פרוטסטנטים, והם היו הקהילה הגרמנית הצפונית ביותר בצפון אמריקה. כיוון שלוננבורג הייתה מבודדת, המנהגים והשפה הגרמניים שרדו בה לאורך זמן רב.
לוננבורג היא העיירה השנייה שנבנתה לפי מודל קולוניאלי בריטי לאחר הליפקס שנבנתה ב-1749. מודל העיירה היה היבט חשוב במדיניות האימפריאלית של הבריטים, ששאפו להשיג את המרחב התפקודי הנחוץ לצורך תפקוד תקין של המושבות שלהם. מודל זה נוצר על ידי ועדת המסחר והמטעים. תוכנית לוננבורג הורכבה מכל העקרונות של עיירת מודל: רחובות וגושי בניינים הבנויים במבנה גאומטרי קבוע, קיומם של מרחבים ציבוריים, נתינת מענק לצורך בניית ביצורים והבחנה בין אזורים אורבניים ללא-אורבניים. הביצורים של לוננבורג הם המאפיין היחידי שלא שרד מאז הקמתה.
במקביל להקמתה נוסדו בעיר קהילות לותרניות ופרסביטריאניות, והן הקהילות הוותיקות ביותר בצפון אמריקה.
כלכלת העיירה התבססה במהלך המאה ה-19 על בניית ספינות ודיג, והתעשיות הללו המשיכו לצמוח במהלך המאה ה-20. באמצע המאה ה-19 יצאו הספינות הראשונות לאזור הגרנד בנקס. בשנות ה-70 של המאה ה-19 פותחה במקום מכמורת דיג הנמתחת בין שתי סירות. בשנות ה-20 לוננבורג הייתה העיר המפותחת ביותר מבחינת עיבוד דגים טריים בקנדה. כיום שוכן בעיירה מפעל קנדי שבעבר היה המפעל הגדול ביותר לעיבוד דגים, וכן צי דוגיות לטווח רחוק. לוננבורג היא אחת הערים היחידות בצפון אמריקה שבה נמצאים אומנים המתמחים בבניית ספינות בסגנון המסורתי.
עד לתחילת המאה ה-20 שימשה לוננבורג כמרכז שירותים אזורי עבור כל המחוז, דבר שהתבטא בין השאר בצורך לשלוח מורים ליישובים חדשים בחלק המערבי של המחוז.
תיאור

ההרכב האדריכלי של לוננבורג הוא הומוגני ואחיד. רוב הבניינים (מעל 95%) נבנו מעץ, וברובם נעשה שימוש בשיטת הבנייה קלעים (מונח הנגזר מהקלעים בבית קולנוע) שלא הייתה נפוצה בצפון אמריקה. על אף שהסגנונות האדריכליים בעיירה משקפים כמעט את כל התקופה של ההתיישבות הבריטית הרשמית בקנדה האטלנטית, יש בלוננבורג מגוון מקומות, ציפויי מגן וחלונות גג שאינם מתאימים לסגנון זה.
דפוס בניית בתי המגורים מעץ מופיע גם בבניינים המסחריים ובבניינים הקרובים לים, ואף לכנסיות: כנסיית יוחנן הקדוש האנגליקנית, שנבנתה ב-1754, נחשבת על ידי מומחים רבים לדוגמה טובה מאוד של סגנון הבנייה קרפנטר גותי (סגנון אדריכלי המהווה יישום של התחייה הגותית). כנסיית סנט אנדרוס הפרסביטריאנית שונתה ב-1878, חמישים שנה לאחר שהסתיימה בנייתה.
בעיירה יש לכל הפחות שמונה בניינים שנבנו בסגנון קלעים (מסגרות עץ עם קורות אופקיות) המייצגים את תקופת ההקמה במאה ה-18. הבניינים הללו נבנו בסמיכות זה אל זה ואל הרחובות, כאשר ההגבהה הרחבה יותר פונה כלפי הנמל. שני שלישים מבנייני העיירה מתוארכים לתקופה המתחילה במאה ה-19, כאשר הבניינים העתיקים יותר נבנו בסגנון בנייה אדריכלי המתאים לזה של המאה ה-18. אולם, במחצית השנייה של המאה חוותה העיירה תקופה של צמיחה כלכלית שהתבססה על בניית ספינות ועל דיג. בעלי הרכוש נטו לבנייה בסגנון משוחרר יותר, מגמה שהוגבלה על ידי האופי השמרני של העיירה. רוב הבתים הפרטיים הם מלפני שנות ה-30, כאשר מסורת הבנייה בעץ נמשכת.
הנוף של העיר הנוכחית משמר בצורה כמעט מושלמת את נוף המודל מאמצע המאה ה-18. לפי התוכנית נבנו שישה אזורים שבכל אחד מהם שמונה גושי בניינים, בכל גוש ארבע-עשרה חלקות. כל אחד מהמתיישבים קיבל חלקה עירונית אחת ו"חלקת גן" ששטחה גדול יותר באזור הנמצא מחוץ לתחום העיירה. האזור הציבורי של העיר לא חולק לחלקות. רוחבם של הרחובות הניצבים לנמל הוא 14.6 מטרים ושל אלו המקבילים הוא 12.2 מטרים. החריג היחיד לכלל זה הוא רחוב קינג (הרחוב הראשי בעיירה) הניצב לנמל, שרוחבו 24.4 מטרים.
לוננבורג היא המקום שבו נבנו המפרשיות הידועות בלונואוז ובלונואוז II המהוות אתר תיירות חשוב בעיירה, ואף הונצחו בבול דואר קנדי. התיירות היא התעשייה החשובה ביותר בעיירה כיום, ואלפי תיירים מגיעים למקום בכל שנה. בעיירה יש מספר מסעדות, פונדקים, בתי מלון, חנויות ומוזיאון לדגת האוקיינוס האטלנטי, המשמשים את התיירים.
תצפית פנורמית
אקדמיית לוננבורג (Lunenburg Academie)
אחד הבתים העתיקים בעיירה
כנסיית יוחנן הקדוש
המוזיאון
אזור הנמל
לסטריגונים

ספינותיו של אודיסאוס מותקפות על ידי הלסטריגונים, ציור קיר מהמאה הראשונה, Casa di via Graziosa, רומא
הלייסטריגונים (ביוונית עתיקה: Λαιστρυγόνες) הם שבט של נפילים אוכלי אדם המוזכרים במיתולוגיה היוונית.
על פי האודיסיאה, נקלע אודיסאוס לארץ הלייסטריגונים במהלך מסעו בחזרה לאיתקה. לאחר ביקורו באיולה, האי של איולוס, מקבל אודיסאוס מאיולוס במתנה שק עור ובו נכלאו רוחות השמיים, למעט רוח המערב שהייתה אמורה להביאם לאיתקה בשלום. מלחיו רודפי הבצע של אודיסאוס, שחושבים כי השק מכיל זהב, פותחים את השק כאשר אודיסאוס ישן, ומשחררים את הרוחות. מזג האוויר משתנה לרעה, ולאחר שישה ימים ולילות של ים סוער מגיעות 12 הספינות לארץ הלייסטריגונים.
רוב הספינות עוגנות בנמל צר, שמשני צדדיו עומדים צוקים נישאים. אודיסאוס הזהיר בוחר להשאיר את ספינתו מחוץ לנמל. הוא שולח שלושה אנשים לתור את הארץ. אלה פוגשים ילדה שמובילה אותם לבית הוריה, ענקים אוכלי אדם. האב, אנטיפטס, לוכד אחד מהסיירים ואוכלו. שני הנותרים נמלטים, אך עד הגיעם לספינות מתקבצים המוני לייסטריגונים על הצוקים שמעל הנמל, כשהם מיידים סלעי ענק בספינות, לוכדים את אנשי אודיסאוס ואוכלים אותם. ספינתו של אודיסאוס עצמו שעוגנת מחוץ להישג ידם, לא נפגעת ואנשי צוותה ניצלים. אודיסאוס מבתק בסכין את חבל העוגן, ובשיט מהיר מצליחים הוא ואנשיו להימלט מאימת השבט, וממשיכים ליעדם הבא - האי של קירקה.
בספרו של ג'יימס ג'ויס, יוליסס, הערוך במתכונת האודיסיאה, נקרא הפרק השמיני בשם לייסטריגונים. המוטיב המוביל בפרק הוא אוכל ורעב.
ליגת העל האוגנדית

| --- | --- |

 שם מלא:  ליגת העל האוגנדית בכדורגל
 כינוי:  סטאר-טיימס פרמייר ליג
 תחום:  כדורגל
 ארגון:  התאחדות הכדורגל של אוגנדה 
 מדינות:  אוגנדה אוגנדה
 קונפדרציה:  CAF
 קבוצות:  16
 תקופת הפעילות:  1968–הווה (כ־56 שנים)
 אלופה נוכחית:  מ.ס. וייפרס (2022/2023)
 מירב הזכיות:  מ.ס. וילה (16 זכיות)
 מפעל מקביל:  גביע אוגנדה בכדורגל
 מפעל נמוך:  אוגנדה ביג ליג
 http://www.upl.co.ug
 
ליגת העל האוגנדית (באנגלית: Uganda Premier League, מכונה גם StarTimes Uganda Premier League מטעמים מסחריים) היא ליגת הכדורגל הבכירה באוגנדה, שהוקמה רשמית בשנת 1968, ובעונתה הראשונה האלופה הייתה קבוצת "פריסונס" (כיום מכונה "מארונס").
הליגה כיום מנוהלת על ידי פדרציית התאחדות הכדורגל של אוגנדה אשר כפופה לקונפדרציית הכדורגל של אפריקה (CAF).
נכון לעונת 2021/2022, בליגה 16 קבוצות, המשחקות ביניהם שני סיבובים בבית ובחוץ כאשר סך הכל ישנם 30 מחזורים. הליגה משוחקת מאוקטובר ועד מאי של השנה הקלנדרית העוקבת. הקבוצה המסיימת במקום הראשון (האלופה) מעפילה למוקדמות ליגת האלופות האפריקאית, בעוד הקבוצות במקומות 15 ו-16 יורדות לליגת המשנה של אוגנדה, ה"אוגנדה ביג ליג".
קבוצת מ.ס. וילה היא הקבוצה המצליחה ביותר באוגנדה, עם 16 זכיות באליפות הליגה (מאז 1982). שנייה בדירוג היא קיי.סי.סי עם 13 אליפויות ושלישית בדירוג היא אקספרס עם שבע אליפויות, כאשר מקור שלושתיהן בעיר הבירה והעיר הכי גדולה באוגנדה, קמפלה.
היסטוריה > הקמת ליגת העל

הופעתה של ליגת העל (הנקראה "הסופר ליג") ב-1982 גרמה להתפתחות המועדון מ.ס. וילה ולהתבססותו כמועדון המוביל במדינה. במהלך שנות ה-80 וחלק ניכר משנות ה-90, התחרות בין אקספרס, קיי.סי.סי ומ.ס. וילה והאוהדים הגיעו בכמויות מכובדות לאצטדיונים. וילה, שזכתה בליגה לראשונה ב-1982 הצליחה לזכות במשך 22 השנים הבאות בכמות גבוהה של 16 אליפויות, ובשנים האחרות זכו אקספרס וקיי.סי.סי.
היסטוריה > פרשת מכירת המשחקים

בשנת 2003, הכדורגל באוגנדה הגיע לשפל, כאשר קבוצת וילה ניצחה את קבוצת "אקול" בהפרש של 22 שערים, כיוון שהתברר כי האליפות תוכרע בהפרש שערים מול קבוצת אקספרס. לאחר פרשה זו הייתה השבתה מוחלטת של כלי התקשורת במדינה בכל הקשור לכדורגל המקומי, והתעלמות מוחלטת מהענף כיוון שהוא התברר כמושחת ולא ספורטיבי, ולכן גם הקהל מיאן להגיע ביחס לשנים הקודמות, מה שהשפיע על הקבוצות מבחינה כלכלית. פרשה זו הכתימה את הכדורגל האוגנדי שהתקשה להתאושש ממנה.
היסטוריה > 2010 ועד היום

בעשור השני של המאה ה-21 זכתה קבוצתה בונמאוויה שכיום נקראת "וייפרס" באליפות הראשונה בתולדותיה, לאחריה לקחה קבוצת "אוגנדה רבניו אוטוריטי" המייצגת את משרד מס ההכנסה באוגנדה, את האליפות הרביעית בהיסטוריה שלה. בהמשך העשור ובעשור הבא השתלטו קיי.סי.סי (5 אליפויות בתקופה זו) וקבוצת "וייפרס" (3 אליפויות בתקופה זו) על הכדורגל במדינה, כאשר באליפות בתחילת שנות ה-20 של המאה ה-21, זכתה קבוצת אקספרס באליפות השביעית בתולדותיה, לראשונה אחרי עשור.
הזוכות באליפות הליגה בעבר

קבוצה המסומנת בכתב מודגש זכתה בגביע אוגנדה בכדורגל באותה העונה והשלימה דאבל מקומי.
↑  הליגה הופסקה בגלל ההפיכה הצבאית של אידי אמין במדינה
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | מ.ס. וילה | 16 | 1982, 1984, 1986, 1987, 1988, 1989, 1990, 1992, 1994, 1998, 1999, 2000, 2001, 2002, 2002/2003, 2004 |
| 2 | קיי.סי.סי | 13 | 1976, 1977, 1981, 1983, 1985, 1991, 1997, 2007/2008, 2012/2013, 2013/2014, 2015/2016, 2016/2017, 2018/2019 |
| 3 | אקספרס | 7 | 1974, 1975, 1993, 1995, 1996, 2011/2012, 2020/2021 |
| 4 | אוגנדה רבניו אוטוריטי | 4 | 2006, 2006/2007, 2008/2009, 2010/2011 |
| 4 | מ.ס. וייפרס | 4 | 2009/2010, 2014/2015, 2017/2018, 2019/2020 |
| 6 | מארונס (פריסונס) | 2 | 1968/1969, 1969 |
| 6 | סימבה | 2 | 1971, 1978 |
| 8 | מ.ס. קופי יונייטד | 1 | 1970 |
| 8 | נייל ברווריס | 1 | 1980 |
| 8 | פוליס | 1 | 2005 |
| 8 | אוגנדה קומירשל בנק | 1 | 1979 |